b'\n_START_ARTICLE_\nPesca\n_START_SECTION_\nPesca amb ham\n_START_PARAGRAPH_\nLa pesca amb ham \xc3\xa9s la forma de pesca m\xc3\xa9s artesana que es coneix actualment, i tamb\xc3\xa9 una de les m\xc3\xa9s antigues juntament amb la sageta i les fitores. _NEWLINE_Actualment, existeix un tipus de pesca que s\'anomena "anar a l\'ham" en qu\xc3\xa8 s\'empra un ham que va entollat amb p\xc3\xa8l de cuc i una paneta de suro. El cuc es pot passar directament per l\'ham o per una agulla perqu\xc3\xa8 hi entri millor._NEWLINE_Segons qu\xc3\xa8 es vol pescar es fa servir un determinat tipus d\'ham, que van numerats depenent de la grand\xc3\xa0ria. Les carnades que s\'hi usen s\xc3\xb3n l\'avellarenc (una mena de caragol xiquetet), el gambos\xc3\xad (un tipus de gamba menuda), la pota de calamar i el "meret de perot", aquest darrer sobretot per a pescar el llobarro._NEWLINE_Tamb\xc3\xa9 hi ha un altre tipus de pesca que es fa amb cullereta; la cullereta est\xc3\xa0 composta per: una placa d\'alumini de color platejat o daurat, un pl\xc3\xa0stic que t\xc3\xa9 forma de peix i est\xc3\xa0 pintat de diferents colors i finalment una cullereta de 3 hams. Amb aquest tipus de pesca hom pot pescar qualsevol tipus de peix, perqu\xc3\xa8 hi ha moltes mides de culleretes.'